རྒྱལ་ཁབ་སྤྱི་གླིང་འཛུགས་སྐྲུན་གཙོ་གནད་དུ་བཟུང་ནས།སྡེ་ཁག་ཆེན་མོའི་ལམ་ལུགས་བཅོས་སྒྱུར་ལ་སྐུལ་འདེད་བཏང་།རྫ་ཆུའི་སྐྱེ་ཁམས་སྲུང་སྐྱོབ་ཀྱི་ཁྱད་ཆོས་འབུར་དུ་ཐོན་པར་བྱས་ནས།སྐྱེ་ཁམས་སྲུང་སྐྱོབ་ཀྱི་ཁྲིམས་བསྟར་རུ་ཁག་དང་དོ་དམ་ལམ་ལུགས་ཀྱི་སྒྲིག་སྲོལ།སྐྱེ་ཁམས་སྲུང་སྐྱོབ་དང་ལྟ་སྐུལ་དོ་དམ་སོགས་ཕྱོགས་བསྡུས་བྱས་པ་བརྒྱུད་ནས།སྤྱི་ཚོགས་ཟབ་ཞུགས་སྣེ་ཁྲིད་དང་དྲིལ་སྒྲོག་རྒྱ་ཁྱབ་ཏུ་གཏོང་པ་སོགས་ཀྱི་འགན་ནུས་ལག་བསྟར་བྱས།འཐུས་ཚང་གི་སྐྱེ་ཁམས་ལྟ་སྲུང་ལམ་ལུགས་བཙུགས་པ་མ་ཟད།གསབ་སྦྱོང་དང་སྐོར་ཞིབ།ལྟ་ཞིབ་ཚད་འཇལ།ཞིབ་བཤེར།བྱ་དགའ་སྟེར་བ་སོགས་ཀྱི་ལམ་ལུགས་འཛུགས་སྐྲུན་ལ་ཤུགས་ཆེན་པོས་སྐུལ་སྤེལ་བྱས་ཏེ།ཁྱིམ་ཚང་གཅིག་ལ་ལས་རྐང་གཅིག་གི་སྐྱེ་ཁམས་དོ་དམ་སྲུང་སྐྱོབ་པ་ཕྱོགས་ཡོངས་ལ་ཁེབས་པར་བྱས།གངས་གཟིག་བརྗོད་གཞི་ཡིན་པའི་ཁུལ་ཡོངས་ཀྱི་རང་བྱུང་ཚད་ལྟའི་རྟེན་གཞི་བཙུགས་ཏེ།མི་དང་རི་སྐྱེས་སྲོག་ཆགས་ཀྱི་འཆམ་མཐུན་མཉམ་གནས་ཡོང་བ་མངོན་འགྱུར་བྱས།